Llegir i compartir l’obra de Marta Orriols - Actualitat - Institut Ramon Llull – Llengua i cultura catalanes\nLlegir i compartir l’obra de Marta Orriols\nLlengua. LONDRES, 11/12/2020\nEl Centre for Catalan Studies de la Queen Mary University of London ha organitzat, amb la complicitat de Pushkin Press, un grup de lectura en línia sobre Aprendre a parlar amb les plantes, la premiada novel·la de Marta Orriols, que s'ha publicat recentment al Regne Unit. L’acte comptarà amb la participació de l’autora i de Mara Faye Lethem, traductora de l’obra a l’anglès.\nEl dia 16 de desembre, a les 20h (hora londinenca), el Centre for Catalan Studies de Queen Mary University of London ha convocat un acte via Zoom per parlar d’Aprendre a parlar amb les plantes, de Marta Orriols. I l’escriptora hi participarà, juntament amb la traductora del llibre a l’anglès, Mara Faye Lethem.\nLa novel·la d’Orriols és un emotiu retrat del dolor que resulta estranyament rellevant en la situació de pandemia actual. Aprendre a parlar amb les plantes va ser publicada al Regne Unit el passat mes de setembre per Pushkin Press, que ha col·laborat amb el Center for Catalan Studies en l’organització del debat, el darrer acte públic que el centre farà dins d’aquest any.\nEl grup de lectura és una activitat oberta a tothom que hi vulgui assistir (no només estudiants, i no només del Regne Unit). Per aquest motiu, durant l’activitat s’aniran alternant el català i l’anglès, perquè tothom hi pugui dir la seva.\nParticipar al grup de lectura és gratuït, però per connectar-s’hi cal inscriure’s a través d’aquest enllaç:\nQueen Mary Catalan Book Club Tickets, Wed 16 Dec 2020 at 20:00 | Eventbrite\nLa parella de la Paula ha mort en un accident de trànsit, però ningú coneix el seu veritable dolor: només hores abans de la seva mort, en Mauro li va revelar que la deixava per una altra dona.\nLa Paula amaga el secret i continua treballant com a neonatòloga a Barcelona, continuant amb la vida que portava abans de la sotragada que acaba de patir. Però totes les plantes d’en Mauro s’estan morint, a la nevera només hi ha iogurt caducat i la seva ment s’obsessiona de manera febrosa amb l’altra dona, desconeguda.\nA mesura que passen les setmanes, la vitalitat retorna a la Paula de maneres inesperades. Recorda, a poc a poc, com tornar a viure. Amb moments foscos i destructius i alhora de fosca diversió, Aprendre a parlar amb les plantes és un retrat sincer i penetrant del dolor i de les moltes maneres de perdre algú.\nAmb un ritme pausat, el joc de veus narratives revela els sentiments oposats de la protagonista, que passen de l’amor a l’odi, del dolor a l’abandonament, del desig a la culpabilitat, i conviden el lector a enfrontar-se al tabú de la mort i, sobretot, a la vida que aquesta ens ofereix.\nMarta Orriols (Sabadell, 1975) viu i treballa a Barcelona. Historiadora de l’art de formació, ha estudiat escriptura creativa a l’Ateneu Barcelonès i guió cinematogràfic a l’escola de cinema Bande à Part. Ha fet col·laboracions per diversos diaris i revistes.\nAmb el seu primer llibre, el recull de contes Anatomia de les distàncies curtes (Edicions del Periscopi, 2016), Orriols va aconseguir un èxit notable de crítica i públic. Al 2018 va arribar la seva primera novel·la, Aprendre a parlar amb les plantes, que va ser guardonada amb el Premi Òmnium a la millor novel·la d’aquell any.\nTambé la crítica i el públic van elogiar la novel·la, que ha estat traduïda a diversos idiomes, com el castellà, el neerlandès, el polonès, el portuguès, l’alemany, l’anglès, el francès i l’italià, i aviat arribaran el xinès i l’hebreu. L’autora ha publicat recentment la seva segona novel·la, Dolça introducció al caos (Edicions del Periscopi, 2020).\nMara Faye Lethem resideix entre Barcelona i Brooklyn, i tradueix del català i del castellà. Ha traduït novel·les de Jaume Cabré, David Trueba, Albert Sánchez Piñol, Javier Calvo, Patricio Pron, Marc Pastor, Toni Sala, Alicia Kopf i Max Besora, entre d’altres. Col·labora en el programa de mentoratge de traductors emergents d'ALTA (American Literary Translators Association) i fa ressenyes per a The New York Times.\nTranslation from Catalan: Mara Faye Lethem\nL’activitat tindrà lloc el dimecres 16 de desembre, a les 20h (hora de Londres), a través de Zoom.


La Garrotxa renova l'acreditació amb la Carta Europea de Turisme Sostenible\nDurant l'acte també es van acreditar dos nous parcs naturals catalans.\nDilluns passat el Parc Natural de la Zona Volcànica de la Garrotxa va recollir de mans de representants de la Federació EUROPARC la renovació de la Carta Europea de Turisme Sostenible. L'acte, celebrat al Parlament Europeu i presidit per l'eurodiputat Ramon Tremosa, també va servir per lliurar aquesta acreditació a dos parcs naturals catalans: el Parc Natural de Montsant i el Parc Natural del Montgrí, les Illes Medes i el Baix Ter, que se sumen a la llista dels cada vegada més nombrosos espais naturals protegits d'arreu d'Europa que disposen d'aquesta acreditació.\nEl director general de Turisme de la Generalitat, Octavi Bono va dir que aquest cas ha de sevir d'exemple “per crear majors sinergies entre espais naturals i turisme”. “Tots els actors hem d'entendre que l'aprofitament turístic és una bona oportunitat per als nostres espais naturals. Rendibilitzar i posar en valor els actius és compatible amb la necessària preservació i conservació dels recursos” ha assegurat.\nTambé hi va assistir el director general de Polítiques Ambientals i Medi Natural de la Generalitat, Ferran Miralles, que va destacar: “Sense l'existència i la feina d'un parc natural no hi ha carta europea de turisme sostenible per a un territori i sense la implicació dels actors d'un territori un parc natural no podria obtenir la carta que l'acredita com a motor sostenible de desenvolupament local”. Miralles va valorar el fet que la protecció de la natura “generi valor” i va dir que l'acreditació “no és un final sinó el principi d'una manera correcta de fer les coses i de sumar valor”.\nDesprés de l'acte, la Delegació del Govern davant la Unió Europea va acollir una recepció organitzada pel Patronat de Turisme Costa Brava Girona per celebrar l'obtenció de les acreditacions. Durant l'acte es van presentat els parcs naturals del territori i es va posar en valor la coordinació entre els diversos actors implicats per a aconseguir acreditacions tan valuoses com la CETS.


Ajuntament de la Garriga/Convocatòria d'ajuts al lloguer per a majors de 65 anys\nData i hora oficials: 25/06/2022 06:24\nConvocatòria d'ajuts al lloguer per a majors de 65 anys\nÚltima revisió 11-03-2021 13:41\nL'Agència de l'Habitatge de Catalunya una nova línia d'ajuts per fer front als costos del lloguer de l'habitatge destinats a persones majors de 65 anys.\nPer poder sol·licitar aquest ajut, l'import màxim del preu del lloguer ha de ser de 800 €. L'import màxim de l'ajut al qual es pot optar és de 2.400 € (200 € mensuals).\nEls formularis es poden recollir a l’Ajuntament (sense cita prèvia) i també es poden descarregar al web de l’Ajuntament o al web de l’Agència de l’Habitatge.\nLa documentació s’ha de presentar al Registre de l’Ajuntament de la Garriga, de dilluns a divendres de 9 a 14 h. Cal demanar cita prèvia a través de la web municipal o per telèfon, al 93 860 50 50. La data límit per demanar l'ajut és el dia 30 d'abril de 2021.\nDocumentació a presentar (només originals):\nInstància de finestreta única.\nFull de transferència bancària. Signat per la persona sol·licitant i signat pel banc.\nVolant de convivència (s’ha de demanar al Registre de l’ajuntament al moment de tramitar l’ajut).\nRebuts pagats de 2021: fins març o abril, depenent de quan facin el tràmit.\nNomés rebuts pagats amb domiciliació bancària, transferència bancària o pagats a través de l’administrador.\nNo s’accepten rebuts pagats en metàl·lic, ni ingressos fets al caixer automàtic ni a la finestreta del banc.\nNO CAL APORTAR DNI. SÍ QUE CAL APORTAR NIE.\nSi hi ha alguna discapacitat reconeguda, cal aportar el corresponent certificat o targeta acreditativa.\nAcreditació d’Ingressos de totes les persones en edat laboral i/o majors d’edat: cal acreditar ingressos de l’any 2019. Només s’acreditaran ingressos de 2021 en cas que hi hagi diferència amb els ingressos de l’any 2019.\nSi no han fet declaració de l'IRPF del 2019, cal aportar el certificat de la pensió que van cobrar el 2019 o el certificat d'imputacions (Hisenda) del 2019.\nPer més informació sobre el tràmit: 93 871 90 95 / habitatge@ajlagarriga.cat.\nInstància Finestreta Única


Mobilitza't | Xarxa Òmnia\nInici > Activitat punt omnia > Mobilitza't\nDia: dilluns 10 de gener de 2022 de 16:00 a 17:30\nComença el: dilluns 10.01.2022 de 16:00 a 17:30\nAcaba: dilluns 21.03.2022 de 16:00 a 17:30\nOferir un espai d'aprenentatge dels nous dispositius smartphones (mòbils i tauletes) Aprendre a utilitzar les aplicacions per obtenir el millor resultat possible. introduir-nos a les xarxes socials mitjançant el mòbil\nHem dissenyat un curs de 20 sessions, on aprendrem l'ús dels nous dispositius; configuració, personalització, eines natives, APPs imprescindibles i les principals xarxes socials. Mantenim l'espai Sigues Smart per a una atenció més personalitzada, obert a usuaris d'altres espais i als del curs que tinguin dubtes personals. Hem dissenyat el curs, en funció dels dubtes i demandes de l'espai Sigues Smart i de les consultes i interessos que s'han trobat els dinamitzadors dels espais Enxarxats i El dia a dia a la xarxa.


Les quatre colles que en prendran part preparen aquesta estructura com a màxim exponent\n3 min. Barcelona 29/08/2018 17:39\n260x366 Els Castellers de Vilafranca descarreguen el 2d8sf / EFREN GARCIA Els Castellers de Vilafranca descarreguen el 2d8sf / EFREN GARCIA\nLa reconsideració del dos de vuit sense folre ha sacsejat el món casteller fins al punt que enguany la diada de Sant Fèlix podria veure quatre intents d'aixecar aquesta estructura. Divendres passat el dos de vuit ja va ser el principal protagonista als patis d'assaig dels Castellers de Vilafranca, de la Colla Joves Xiquets de Valls, de la Colla Vella dels Xiquets de Valls i dels Minyons de Terrassa, però en el que portem de temporada només l'han provat i descarregat a plaça les agrupacions vallenques, cosa que els concedeix cert avantatge.\nA les portes del cap de setmana, el món casteller va viure divendres una de les nits més meravelloses dels últims anys. Com que ja no es porta allò dels taquígrafs, van ser les xarxes socials les que es van omplir de comentaris sobre les proves que les quatre colles estaven fent als seus locals d'assaig. És habitual que abans d'una diada d'aquesta importància les proves esdevinguin tan espectaculars com les mateixes actuacions, però ho és més quan per primer cop es visualitza d'una manera tan clara que el castell estrella, el dos sense folre, ho és a les tres puntes del Principat. Cada colla a resguard del seu local, però totes elles amb la plaça de la Vila en ment i amb la diada de Sant Fèlix com a principal objectiu.\nSi bé la cita que culmina el calendari tradicional d'estiu ha vist castells de tots els colors, el dos no ha sigut ni de lluny el més repetit. Amb només vuit intents, tots ells del 1994 cap aquí, els Castellers de Vilafranca destaquen per ser la colla amb més bons registres. Els verds han descarregat dos cops el dos de vuit sense folre el dia del patró de la ciutat i l'han coronat en dues ocasions més. Les seves quatre aletes són seguides només per la Colla Joves i per la Vella dels Xiquets de Valls. Aquestes dues agrupacions l'han coronat un cop per Sant Fèlix, però enguany podria ser el primer que el descarreguessin. No oblidem que cada una d'elles ja porta dues torres descarregades –i una carregada en el cas de la Joves– i que sembla que, de moment, li tenen la mida presa.\nL'única colla que no ha provat mai el dos a Vilafranca és la dels Minyons de Terrassa. De fet, els egarencs no han dibuixat mai l'aleta d'aquest castell, que han provat només dos cops a plaça, un a la festa major de Sant Narcís a Girona i l'altre a la seva diada de final de temporada.\nActuacions com la de la Colla Joves Xiquets de Valls aquest any en la diada de la Firagost ja han demostrat que la fera indomable té cert marge de treball i això obre les possibilitats de gaudir d'un Sant Fèlix amb quatre torres com a protagonistes. És obvi el potencial mediàtic del titular que tothom espera publicar dijous, però quan la carta més important és a la mà dels quatre jugadors asseguts a taula prenen especial importància l'ordre de joc i els seus complements.\nEl 2d8sf es presenta com el castell estrella de Sant Fèlix


Vicenç Pagès ens transporta per les pudors i les ferums amb caràcter en la literatura\nL'escriptor publica «Les pudors en la literatura», un assaig breu amb cites d'autors clàssics i moderns\n30·11·20 | 19:13\nL'escriptor figuerenc Vicenç Pagès\nLa literatura és un reflex de la vida. L'escriptor figuerenc Vicenç Pagès li ha sabut trobar l'encant resseguint-ne les olors i les pudors contingudes en els arguments dels seus llibres de capçalera. Tant unes com les altres tenen el poder d'evocar, de transportar el lector al passat viscut i, alhora, de definir-lo. El plaer suggeridor, en uns casos, o repulsiu, en altres, es degusta lentament en aquests dos llibres publicats en una edició breu, alhora que delicada i elegant, sota la cura de Vibop Edicions dins la col·lecció Envinats dedicat al vi i la gastronomia.\nFa dos anys va aparèixer Les olors en la literatura, que ara ja enfila la segona edició, cosa que, constata Pagès, «vol dir que funciona». Ho ha fet amb una coberta diferent on el color pren lloc, detall que comparteix amb Les pudors en la literatura que tot just ara acaba de sortir del forn. Els dos llibres beuen d'una afició curiosa conreada per Pagès des dels anys 90, el «col·leccionar olors» a mesura que llegeix. Però mentre el primer llibre són citacions d'autors que s'entrellacen i connecten, aquest nou volum és un petit assaig dosificat en cinc capítols amb una bibliografia sorprenent amb una aproximació personal al llibre citat.\nVicenç Pagès ens recorda moltes menes de pudors o «ferums amb caràcter» transcrites brillantment per autors clàssics i actuals: des de les que uneixen vida i mort com Dràcula, de Bram Stoker; ciutats pestilents com les del Londres de Virginia Woolf a Flush o la del Bombai de Salman Rushdie a Els fills de la mitjanit, fins a les pudors de misèria que ens retornen a Los girasoles ciegos, d'Alberto Méndez. Pagès no oblida que hi ha pudors com la de l'aixella que arriben a ser agradables i, fins i tot, eròtiques com descriu Jonathan Lethem a Encara no m'estimes. D'altres ens vinculen a la quotidianitat, als records, a les emocions bàsiques.\nLa pudor més colpidora, segurament, és la que «emana d'un catxalot mort». Moby Dick, de Herman Melville, «escriu que l'alè de la balena és capaç de trastocar el cervell de qui l'entoma». El protagonista d' En Queu Pudasca, de Miquel Àngel Riera, ho porta encara més lluny. A ell la pestilència d'una balena morta se li va enganxar al cos emanant «una fetor cetàcia durant tota la vida».\nLes pudors en la literatura es pot resseguir quasi com una guia de lectura. «Ordenar-los, organitzar-los és una manera modesta de fer un llibre sobre altres escriptors que han dit coses que està bé no oblidar», afirma Pagès qui intenta captivar el lector descrivint-ne detalls. «Les cites és com un aparador que et fa entrar més que una sinopsi», argumenta.\nEls secrets del llibre en paper\nL'autor no pot evitar reivindicar el llibre físic amb les olors, bones o dolentes, va a gust del consumidor, que molts d'ells desprenen després d'anys d'ús i que, benauradament, no pot emular un ebook. Pagès recorda, a més, que hi ha olors que no desapareixen mai perquè s'instal·len en la nostra memòria olfactiva com la de la llibreria de vell Canuda de Barcelona, ja tancada, on ara s'alça una botiga de Mango, l'olor desinfectant de la qual no pot amagar aquella de «vainilla agra» d'uns llibres que ja no hi són.


Guest House Pereira Caminha Portugal - Ofertes d'hotels amb els MILLORS DESCOMPTES EN LÍNIA\nAveninda Dr João Araújo 81, Vila Praia De aéncora, Caminha, Portugal, 4910-433 - Veure al mapa\nMés informació sobre Guest House Pereira\nConvenientment situat a Vila Praia De Ancora, Casa Pereira és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Casa Pereira asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. L'hotel compta amb una llista completa de comoditats, com buceig, pesca, jardí, esports d'aigua (no motoritzats). Casa Pereira és una elecció inteligents per a viatgers a Vila Praia De Ancora, i ofereix una estada relaxant i sense molèsties.


Internasional Spanyol Catalonia Barcelona 120063490859\nID Properti: 120063490859\nDetails:- En Portal de l'Àngel, un dels carrers més famosos de Barcelona, es troba aquest prestigiós habitatge de 110 m2, en un edifici d'alta gamma totalment reformat l'any 2011.\nEs gaudeix de l'accés il·limitat al gimnàs en la segona planta de l'edifici, equipat amb màquines professionals d'alta standing i una zona d'aigua amb sauna.\nAl terrat es troba la piscina i servei de cortesia. Aquesta impressionant terrassa amb les seves vistes espectaculars sobre tota Barcelona, la seva tranquil·litat i piscina refrescant, és ideal per gaudir d'exclusives reunions informals.\nL'habitatge consta d'una suite amb vestuari i bany complet, un dormitori amb sofà llit i armari espaiós, un altre bany complet i una àmplia sala d'estar-menjador amb cuina oberta que inclou un balcó que permet gaudir de la vida urbana des de la distància. Tot l'apartament està completament equipat i llest per entrar a viure.\nLes instal·lacions de marques d'alta gamma garanteixen el confort d'un habitatge de luxe. Els acabats, els mobles de disseny, el parquet de noguera i, l'arquitectura moderna de línies rectes i d'espais oberts, proporcionen un ambient d'harmonia i relaxació que li portaran a gaudir d'una experiència de viure d'allò més agradable i en ple centre de Barcelona.\nUn habitatge en plena Portal de l'Àngel és un luxe que no es pot permetre qualsevol. Aquesta prestigiosa zona en ple centre de Barcelona disposa de pocs habitatges molt exclusius, que gaudeixen de la proximitat a l'eix comercial més important de Barcelona, a pocs passos de les Rambles, la Plaça Catalunya i el Passeig de Gràcia amb les seves tendes de marques de luxe.\nLa zona d'entrada aquesta el costat del famós Restaurant Els 4 Gats, en què Pablo Picasso celebro la seva primer exposició a Barcelona, i el que va anar el lloc de trobada d'ell i els seus amics.\nUkuran Rumah 1,485.43 sq ft (Perkiraan)


La lectora corrent: L'evolució de les mones\nNo em refereixo a l'evolució biològica de les femelles dels simis, sinó a l'evolució que han experimentat al llarg del temps les mones de Pasqua. Quan jo era petita, una mona de Pasqua era un pastís de pa de pessic que estava recobert de xocolata o d'algun tipus de crema i guarnit amb algun ou de xocolata i plomes de gallina tenyides. L'ou podia ser més o menys gran i variar en nombre, i podia anar acompanyat d'altres guarniments no comestibles, com ara algun ninotet de fusta o d'un material com el peluix, espcialment algun pollet.\nDe fet, aquelles mones, ja eren un producte de l'evolució. Segons tinc entès, en les mones originals, els ous de Pasqua eren ous durs de gallina. El Diccionari català-valencià-balear defineix la mona com un "pastís de diferents formes, generalment guarnit d'un o més ous durs, que es menja per la festa de Pasqua florida". I en l'apartat de cultura popular amplia la informació dient que "sol consistir en una coca o pastís rodó i caramullut, que porta un ou o molts d'ous durs, amb la closca, encallats dins la pasta de farina; en certes regions el pastís té la forma d'algun objecte o animal, d'una gallina, d'un simi, d'un minyó, etc. [...] En el Pla d'Urgell es distingeix la mona de casa, elaborada per les dones a casa seva i consistent en una coca voltada d'ous i recoberta de llavors d'anís, i la mona d'adroguer, que es fa a casa del confiter i consisteix en una tortada gran que en porta una altra de més petita a sobre, i totes dues recobertes de blancs d'ou i voltades d'ous durs a la part inferior."\nFa uns dies vaig passar davant de dues pastisseries "de tota la vida", la pastisseria Brunells, al carrer de Princesa, i La Colmena, a la plaça de l'Àngel (a la cantonda amb el carrer de la Llibreteria). Faltaven encara uns dotze dies per a la Pasqua florida, però els aparadors eren ja plens de mones. Unes mones que no s'assemblen gaire a les de la meva infància perquè n'ha desaparegut el pastís. Eren fetes de xocolata o guirlache, com si fos només la decoració. No és estrany perquè, el diumenge de Pasqua, un pastís de pa de pèssic fet gairebé dues setmanes abans estaría molt sec. No sé si, quan algú tria una mona de l'aparador, deu tenir l'opció de comprar a part el pastís i que li "muntin".\nPel que fa a la decoració, era molt variada, però un tema recurrent era el Barça. De les decoracions tradicionals, n'han desaparegut les plomes (és difícil clavar-les sense la base de pa de pessic); n'hi ha moltes que conserven els pollets i algunes, els ous. Fins i tot de vegades la mona pot ser un ou gegant de xocolata. Aquestes mones modernes són més imaginatives, però no les veig com un postre de Pasqua, com ho eren les mones tradicionals.\nFotos: M. Piqueras (Barcelona, 23.03.2010)\nJo tota la vida vaig tenir la típica mona de pa de pessic, plomes, ous i ninotets.\nAvui he passat per davant una pastisseria i he tingut la necessitat de parar a contemplar aquestes mones-obres d'art. La de coses que poden arribar a fer! A l'aparador n'hi havia de típiques, però eren minoria.\n27 de març de 2010 a les 14:02\nDoncs jo recordo algunes mones com les de la foto. Concretament una germana meva va tenir un any una gran mona com el tren de crocant (tenia un padrí "molt esplèndid" deia la famílila)\n28 de març de 2010 a les 13:19\nMontse, jo també en recordo algunes, però eren una minoria. Les típiques eren com pastissos de pa de pessic i al damunt el guarniment. Em fa l'efecte que les d'avui dia són així perquè poden tenir-les fetes molts dies abans. Com que molta gent marxa fora, la mona ja no es regala el mateix dia Pasqua, de vegades ja es regala el diumenge Rams.


CONSELL DE LA POLICIA 22 DE NOVEMBRE 2019 – Sindicat de Mossos d'Esquadra\nCONSELL DE LA POLICIA 22 DE NOVEMBRE 2019\nConvocatòries d’accés, promoció i provisió actualment en tràmit i previsió de noves convocatòries:\nEns comenten que hi ha 465 aspirants en període de pràctiques que finalitzaran el 20 de juny de 2020. 698 aspirants a moss@ han iniciat el curs bàsic a l’ ISPC i que hi ha 22 exempts de fer el curs.\nCANINA: El curs s’iniciarà el gener de 2020\nARRO i TRÀNSIT: Sortiran bases aviat i com a novetat, es retirarà el mèrit de destinació prèvia del cònjuge.\nINVESTIGACIÓ: El concurs es passa al pròxim any policial.\nConvocatòries d’ASCENS per a caporals, sergents, sotsinspectors i inspectors:\nCAPORALS, SERGENTS I SOTSINSPECTORS estan fent les bases, van amb retard, la voluntat és tenir-les a punt abans de Nadal.\nINSPECTORS inicien pràctiques el 16 de desembre.\nAmpliació termini AP’s: Definitivament, aquest any sí! A causa de les peticions sindicals, permetran l’allargament del període de gaudiment dels AP’s d’aquest any policial, fins al 31 de maig del 2020.\nRetorn negociacions: La negociació de les reclamacions sobre condicions laborals que està aturat des de l’11 d’octubre. Rebem convocatòria pel dilluns 9 de desembre a la tarda.\nIncrements retributius: Les qüestions referents a l’increment retributiu addicional del 0,25% s’estan tractant en la Mesa de Funció Pública.\nIndemnitzacions per raó de servei: A finals de 2019 principis de 2020, volen deixar pagades totes les dietes pendents fins a l’agost de 2019. A partir d’aleshores els pagaments es realitzarien de manera quadrimestral.\nGuàrdies comandaments: Regulació i compensació de les guàrdies dels comandaments diuen que durant el primer trimestre del 2020 l’Administració presentarà proposta de regulació.\nLes conclusions del grup de treball de les GNP que va enviar l’administració es portaran al proper consell, ja que la 3SINDICAL hem estat els únics en fer al·legacions al text proposat.\nReformes als accessos de les comissaries: Tarragona, Portbou, Blanes, Santa Caterina estan en fase d’execució. Vista Alegre comencen la setmana vinent i La Jonquera segueix en estudi perquè les necessitats són altes.\nCTS i CSSL: Ens deneguen la participació en la Comissió Tècnica de Seguretat i ens remeten al Comitè de salut Laboral per canalitzar totes les propostes i queixes que tenim en matèria de seguretat.\nSales de comandament: Totes tres sales (SCC Barcelona, SRC Lleida, SRC Manresa), es tancaran el primer trimestre de 2020. Denunciem la poca planificació a l’hora de convocar als treballadors a fer la formació de Sala i descentralització d’aquesta formació.\nInformació sobre la situació del parc mòbil del CME: Ens exposen que actualment hi ha uns 3000 vehicles dels quals 2/3 són de rènting i 1/3 són de propietat. Durant el primer trimestre de 2020 esperen 410 vehicles nous\nEstructura Interna del cos: Revisaran de manera general l’estructura interna del Cos (URMA dependrà de l’Àrea central de Medi Ambient i no de les ARRO, per exemple).\nNova uniformitat del CME: Per impossibilitat pressupostària no es pot adquirir. Tenen intenció abans de la finalització del 2020 de començar a repartir per peces. VERGONYÓS!\nDispositiu TOGA: El Comissari en Cap comunica que faran una revisió i remissió del dispositiu segons la situació de cada moment i quan ho permeti comunicaran la decisió.\nPla Minerva: El Comissari en cap agraeix la feina feta al pla dispositiu Minerva. Denunciem l’ús d’aplicacions de telefonia per comunicar els canvis de planificació…. Estan d’acord amb la reclamació, el comissari diu que ha estat excepcional. Els recordem que malauradament hi ha massa fets excepcionals que vulneren la normativa sempre en contra dels agents.\nPetició de revisió del model d’ordre públic: (a proposta del SAP) Des de la 3SINDICAL estem treballant aquest punt al Parlament de Catalunya.\nPlanificacions jornada 10 N: sobre els canvis de planificació per la jornada electoral del 10 de novembre i sobre els efectius que rebran compensació diuen que tothom que va estar al carrer (ordinari i extraordinari) cobrarà…i demanem l’aplicació de coeficient multiplicadors per a tothom, independentment de l’horari assignat.\nUniformitat d’hivern: Reiterem la necessitat de dotar del vestuari adient a TOT el cos i en especial als companys/es que un any més, estan patint fred amb temperatures sota zero.\nNous Vehicles: Es farà una compra dividida en 6 lots de vehicles policials. La previsió és que es puguin entregar l’octubre de 2020.\nDescarrega’t el PDF: CONSELL DE LA POLICIA 22 DE NOVEMBRE 2019


LES MEVES FOTOGRAFIES: 2016\nEl Palau Reial d'Aranjuez, és una de les residències de la Família Reial Espanyola. Està ubicat a la localitat madrilenya d'Aranjuez. La seva titularitat i administració correspon a l'éns Patrimoni Nacional, que gestiona els béns de l'Estat al servei de la Corona. Es troba a la riba del riu Tajo. El paratge d'Aranjuez, de gran bellesa natural, ja albergava instal·lacions pertanyents a la Corona durant l'època dels Reis Catòlics. Durant el regnat de Carles IV d'Espanya al Jardí del Príncep s'hi construí la Casa del Labrador o "casa del llaurador", com a casa de retir fora del palau. La Casa del Labrador és un dels més brillants conjunts neoclàssics d'Europa. L'any 2001 fou declarat per la UNESCO com a Paisatge Cultural Patrimoni de la Humanitat.\nPublicat per Salut a dijous, de desembre 01, 2016 Cap comentari:\nEtiquetes de comentaris: Madrid, Palau Reial d'Aranjuez\nUbicació: 28300 Aranjuez, Madrid, Espanya


9 de desembre de 2014 - El triangle\nL’escriptor Valentí Puig dimiteix del CONCA\n9 de desembre de 2014 per admin\nEn desacord amb la “deriva institucional” de Catalunya\nCategories Actualitat, Cultura, Exclusiva, Poders Deixa un comentari\nEls Programes Especials d’Armament (PEAS), les despeses de les missions militars a l’exterior i, sobretot, la Investigació i el Desenvolupament de noves armes disparen el pressupost que cada any elabora el Govern central per al Ministeri de Defensa. Un engany que camufla unes xifres molt superiors a les que se suposa que fiscalitza el Parlament … Llegiu més\nAmnistia Internacional diu que l’Estat no reconeix l’existència del problema\nBarcelona registra mínims històrics d’infraccions de trànsit\n9 de desembre de 2014 per Siscu Baiges\nDues enquestes aparegudes als diaris El País i La Vanguardia aquest diumenge dibuixen un panorama preocupant pels catalans d’esquerres. De cop i volta, ERC deixa de ser el partit més votat a Catalunya en unes autonòmiques. CiU recupera la primacia de candidatura més votada, tot i perdre 10 diputats en comparació amb les eleccions de … Llegiu més\n9 de desembre de 2014 per Jaume Reixach\n17 de desembre, dimecres. Aquesta és la data en què el Parlament de Catalunya debatrà les esmenes a la totalitat als Pressupostos pel 2015 que ha formulat el conseller d’Economia i Coneixement, Andreu Mas-Colell. Esquerra Republicana (ERC) té aquí una oportunitat d’or per forçar la convocatòria d’eleccions anticipades. Si fa front comú amb la resta … Llegiu més


Serveis | Tourismembassy\nSi vostè té un descompte, podeu introduir aquí el codi per aconseguir-ho\nDestaca la teva empresa al Directori\n1.-Destaca el teu Perfil al Directori.\n2.- Apareix a les primeres posicions del Directori.\n3.- Amb una major visibilitat aonseguiràs el teu objectiu: Visites, Oportunitats i Vendes .\n4.- No ho dubtis, val la pena donar-te d'alta en aquest servei!\nCupons sense límit\n1.-Crea tants cupons com vulguis.\n2.- Selecciona un dels nostres plans: ANUAL o MENSUAL.\n3.- No et perdis aquesta gran oportunitat i promociona el teu negoci o el teu servei. Comença ja a generar més vendes!\nOfertes de feina sense límit\n1.- Crea tantes ofertes de feina com vulguis.\n3.- No et perdis aquesta gran oportunitat! Troba ara les persones adequades pel teu negoci.\nPer què confiar en Tourismembassy?\n+ 500.000 - Les millors empreses, professionals i serveis del sector turístic mundial.\nPromociona el teu perfil amb nosaltres. Una audiència apassionada pel turisme i els viatges.\nEntorn de màxima seguretat. Transferència segura de dades personals i contrasenyes.\nLa nostra millor garantia, els nostres clients i els usuaris registrats a Tourismembassy.com\nLa casa dels ambaixadors turístics. Benvingut a l'ambaixada del turisme Tourismembassy.com


Sala de Plens, Ajuntament Altafulla Plaça del Pou, 1 43893 Altafulla\n“Pacte per a la Reforma Horària: Objectiu 2025”\nAmb el Sr. Fabian Mohedano\n28 de novembre a les 19h\nLa reforma horària és una iniciativa ciutadana que proposa l’impuls de canvis horaris perquè puguem gaudir de més llibertat en la gestió del nostre temps. La reforma horària impulsa uns hàbits horaris cívics, potenciant la igualtat entre les persones, les nostres capacitats de bona relació i, sobretot, la nostra salut i benestar.\nEl Pacte per a la Reforma Horària ja és una realitat. El 17 de juliol 110 organitzacions van signar el Pacte per a la Reforma Horària, amb la presència del president de la Generalitat de Catalunya. Aquesta signatura representa l’impuls d’una nova política pública que ens ha d’ajudar a recuperar uns horaris que ens eren propis fa quatre dècades, adaptats a la realitat del segle XXI.\nL’Objectiu 2025 és el propòsit en que les institucions i organitzacions promotores del Pacte per la Reforma Horària es comprometen a:\n1. Recuperar les dues hores de desfasament horari en relació a la resta del món.\n2. Impulsar una nova cultura del temps a les organitzacions a favor de models més eficients i més flexibles per atendre les noves necessitats socials.\n3. Consolidar el factor temps com a nova mesura de llibertat, equitat i benestar.\nPer aconseguir-ho, proposem, allà on el sector, l’activitat i el lloc de treball ho permeti, compactar la jornada laboral per avançar l’hora de sortida de la feina, introduir horaris laborals més flexibles d’entrada i sortida, avançar les hores dels àpats, tant del dinar com del sopar i sincronitzar els horaris de les empreses, institucions i actors socials i culturals.\nPer tal d’assolir l’Objectiu 2025, el Pacte per a la Reforma Horària especifica la seva actuació a través d’eixos d’acceleració i mesures d’acceleració.\nPonent: Fabian Mohedano, membre de la Reforma Horària (iniciativa ciutadana que impulsa canvis horaris per poder gaudir de més llibertat en la gestió del nostre temps), treballòleg i diputat del Parlament de Catalunya.\nSala de Plens – Ajuntament Altafulla\nPlaça del Pou, 1\n11:00 Obertura d'inscripcions\n11:00 Tancament d'inscripcions\n19:00 Data d'inici\n21:00 Data de finalització\nAvís legal\t| Contacte\tPlataforma d'organització d'esdeveniments Symposium\tCopyright © 2019


Revitalitza el teu cos amb massatges als peus\nNombrosos estudis i anys d'experiència han demostrat que exercir una certa pressió o massatge en determinats punts dels nostres peus genera una reacció positiva en altres àrees del cos. No en va, la reflexologia podal és una tècnica utilitzada fa segles per pal·liar molts i diversos problemes de salut.\nMitjançant la reflexologia posem en acció el sistema complex de relacions, gràcies al qual tot estímul va seguit d’una resposta orgànica\nEl massatge als peus com a mètode terapèutic per alleujar nombrosos mals ha estat utilitzat, des de l’antiguitat, per cultures com la xinesa, l'índia o l'egípcia.\nEn el món occidental, és a principis del segle XX quan pren una importància especial fruit de les investigacions i el treball del doctor americà William Fitzgerald.\nAquest investigador va observar que l’aplicació de pressió en determinats llocs del cos produïa un efecte anestèsic, una teoria que anomenà "teoria de les zones".\nTal com Fitzgerald relata en el seu llibre Zona Therapy, "el cos humà és recorregut per deu meridians energètics, en un trajecte que es realitza des de la punta dels peus fins al cap, iniciant el seu recorregut des dels radis interdigitals".\nAixí doncs, Fitzgerald va descobrir que hi havia un vincle d’energia entre totes les parts del cos, de manera que quan s'aplicava pressió en una àrea concreta del peu es podia reduir el dolor en altres àrees dins de la mateixa zona. Naixia la teràpia podal, que posteriorment es desenvoluparia amb les contribucions d'altres metges americans com George Starr White o els germans Joe i Elisabeta Riley.\nLa reflexologia, tal com es coneix avui, es deu a les aportacions d'Eunice Ingham, alumna del doctor Joe Riley, que va perfeccionar la tècnica de la reflexologia podal tal com es practica actualment.\n1. La circulació en el cos d’una energia cíclica.\n2. L'existència d’una polaritat positiva-negativa\n3. Projeccions perifèriques dels òrgans profunds sobre la pell.\n4. Circulació de l’energia a nivell de la pell sobre trajectes precisos.


Santa Tecla com a darrer examen | Diari de Tarragona\nSanta Tecla com a darrer examen\nLa plaça de la Font reunirà avui les quatre agrupacions de la ciutat una setmana abans del Concursde Castells a la TAP\n23 de Septiembre de 2016 - 06:44 hs\nD'esquerra a dreta i de dalt a baix: 3de9f dels Xiquets del diumenge passat. / La Jove farà castells de gamma extra. / SPiSP podrien tornar a dur la clàssica de 8. / El 2de7, objectiu dels del Serrallo. Fotos: Pere Ferré\nQuan tot just manca poc més d’una setmana perquè es doni el tret de sortida al XVI Concurs de Castells a la Tarraco Arena Plaça, els castells tornen a prendre el protagonisme aquestes festes amb motiu de la diada de Santa Tecla. La plaça de la Font tornarà a acaparar els focus, en aquesta ocasió amb les quatre colles de la ciutat.\nRevàlida per a Jove i Xiquets\nDesprés de la diada del Primer Diumenge, la d’avui és una revàlida en tota regla per als Xiquets de Tarragona i la Colla Jove. En el cas dels de la camisa ratllada, el fet d’haver descarregat fa tot just cinc dies els dos castells bàsics de nou per primer cop aquesta temporada, tot i només carregar el 2de8 amb folre, els va ser balsàmic de cara a poder afrontar aquest darrer tram de temporada amb més confiança. Tot i això, els de Nin Solé tenen com a objectiu sortir de plaça amb els tres castells descarregats, ja que el 2de8f els va quedar en carregat. La Colla Jove de Tarragona tornarà a portar castells de gamma extra. Estructures com el 5de9 amb folre i el 9de8 tenen molts números de poder-se veure avui. Però el màxim objectiu dels del Cós del Bou podria tornar a passar pel 3de9 amb folre i agulla, que en l’anterior cita d’aquesta Santa Tecla, amb motiu de la diada del Primer Diumenge de Festes, els va quedar en intent.\nLes més famolenques\nEls Castellers de Sant Pere i Sant Pau arriben a aquesta Santa Tecla després d’haver-se anotat la millor actuació del seu historial a Sant Magí. Tot feia pensar que aquestes festes podrien mantenir la brillant progressió, però una baixa en un dels components del pom de dalt els ha fet renunciar a la possibilitat de dur castells amb folre com el dos o el pilar. Tot i això, els de la camisa verda tenen entre cella i cella repetir la clàssica de vuit, que, tenint en compte les circumstàncies, seria més que meritòria.\nEls Xiquets del Serrallo volen seguir amb la progressió que estan duent a terme aquesta temporada apostant per castells de la gamma alta de set, com el 5de7 o el 5de7 amb l’agulla, abans d’assaltar la cirereta, el 2de7. Els del barri mariner podrien abordar, en cas que la diada els resulti satisfactòria, el pilar de sis.


Guttmann Brain Health Institute | Guttmann Barcelona\nGuttmann Brain Health Institute (o Institut Guttmann per a la Salut Cerebral), situat a Guttmann Barcelona, és una clínica especialment pensada i dissenyada per tal d'oferir el millor diagnòstic i els tractaments més avançats per donar resposta als problemes funcionals, tant motors com cognitius i conductuals, que afecten a les persones que pateixen una malaltia neurològica o algun tipus de trastorn neuropsiquiàtric.\nGuttmann Brain Health Institute és un centre assistencial altament especialitzat que, mitjançant un gran equip de professionals experts en neurorehabilitació i amb el segell de qualitat de l’Institut Guttmann, vol promoure la salut i el benestar de les persones que atén i de llurs famílies. Una iniciativa que té per missió atendre a les persones d'una manera integral, holística i personalitzada, generant al seu entorn un ecosistema afavoridor de la salut i del benestar personal, alhora que acompanyar-les en la millora de les seves capacitats funcionals.\nGuttmann Brain Health Institute és una nova manera d’entendre la medicina, una forma més avançada de donar resposta als problemes neurològics de les persones; a les que, a més de proporcionar-les el diagnòstic més rigorós i el tractament més efectiu per a la seva malaltia, vol contribuir a promoure la seva salut cerebral, perquè això l'ajudarà a millorar també la seva pròpia malaltia i la farà estar i sentir-se tota ella més saludable, alhora que afavorirà el seu benestar i el de la seva família, així com el del seu entorn relacional.\n“No només abordem el teu problema, sinó que ens centrem en el teu benestar i el de la teva família. Aquest és un concepte totalment innovador en el tractament de la patologia neurològica i per això des del Guttmann Brain Health Institute el posem a la teva disposició”.\nÁlvaro Pascual-Leone, director del Guttmann Brain Health Institute.\nuna iniciativa innovadora de l'Institut Guttmann\nEl nou centre Guttmann Barcelona acull la clínica Guttmann Brain Health Institute, en la que l’Institut Guttmann després de més de cinquanta anys centrat en la lesió medul·lar i el dany cerebral, s’obre a noves patologies en les que pot aportar el seu coneixement i experiència en neurociències i neurorehabilitació: l’Alzheimer i altres demències, les malalties neurodegeneratives com el parkinson o l’esclerosi múltiple, els problemes de salut mental, la fatiga crònica i la fibromiàlgia, o l’atenció precoç i els trastorns d’aprenentatge en el nen.\nLa nova clínica Guttmann Brain Health Institute ofereix un diagnòstic i tractament de manera integral, holística, personalitzada, amb rigor científic i amb el segell de qualitat que caracteritza l’Institut Guttmann.\nA més, la iniciativa compta amb altres professionals de prestigi en l’àmbit de la neurociència per tal d’ampliar la seva oferta assistencial i orientar-la cap a la recerca de solucions innovadores, donat que un dels principals reptes que, segons l’OMS, té avui plantejada la nostra societat és “Mantenir la capacitat funcional del nostre sistema nerviós al llarg de tota la nostra vida”.\nEl Guttmann Brain Health Institute té per objectiu principal promoure la salut cerebral, alhora que fer un diagnòstic precoç de les malalties neurològiques i neuropsiquiàtriques. L’objectiu és proposar, per a cada persona en particular, les tècniques més avançades per a la millor solució dels seus problemes de salut, i oferir-li una neurorehabilitació especialitzada, intensiva i centrada en la persona, dirigida a restituir, millorar o compensar els dèficits funcionals derivats de la lesió neurològica.\nTambé forma part de la nostra missió institucional l’assessorar, acompanyar i proporcionar els millors serveis assistencials i d’acompanyament al pacient i la seva família al llarg de les diferents etapes del seu procés. Perquè ens preocupen les persones, la seva salut i el seu benestar.\nGuttmann Brain Health Institute incorpora a més un nou paradigma científic: la Salut Cerebral; definida com el conjunt òptim de connexions cerebrals en cada moment de la nostra vida per desenvolupar plenament i satisfactòria la nostra existència. Aquest conjunt de connexions és el resultat de la nostra experiència de cada dia. Així, millorar els hàbits de vida relacionats amb la salut cerebral (exercici físic, dieta, entrenament cognitiu, son, socialització i tenir un projecte vital motivador) ens ajudarà a mantenir i potenciar aquestes connexions per endarrerir l’aparició de canvis associats a l’envelliment, minimitzar la simptomatologia de malalties neurològiques que ens poden afectar, i també a optimitzar la capacitat del nostre cervell per donar resposta a malalties que ja han estat diagnosticades.\nEl Guttmann Brain Health Institute, situat a Guttmann Barcelona, compta amb la plataforma de serveis Guttmann, NeuroPersonalClínic® que proporciona de manera personalitzada els tractaments més innovadors i efectius avui possibles en neurorehabilitació especialitzada, amb provada base científica i la garantia de qualitat de l’Institut Guttmann.\nLa Clínica del Parkinson i altres trastorns del moviment està especialitzada en el diagnòstic específic i el tractament dels trastorns del control motor (Parkinson, atàxia, distonies, moviments involuntaris, mioclònies, discinèsies, tremolors, rigidesa, etc...), amb les tecnologies diagnostiques i les propostes terapèutiques més avançades i adequades a cada persona i en cada etapa de la malaltia.\nLa Clínica de la memòria està especialment dissenyada per oferir i proporcionar programes integrals i holístics de prevenció, diagnòstic precoç i tractament dels problemes de memòria i altres funcions cognitives. En ocasions, aquestes poden ser conseqüència de la malaltia d’Alzheimer o d’altres demències.\nLa Clínica de la fibromiàlgia i del dolor neuropàtic del Guttmann Brain Health Institute, atén els pacients de tal manera que tots els aspectes de la fibromiàlgia i el dolor neuropàtic quedin abordats, ja que el dolor comporta patiment i la seva prolongació en el temps, independentment de la seva causa, determina un empitjorament en la qualitat de vida i una alteració en les activitats habituals i en les relacions amb els altres.\nConeix l'Institut Guttmann


Control de la tutoria | Toolbox | mSchools\nsetembre de 2015 Institut Jaume Vicens Vives\nLa informació que genera una tutoria d'un grup classe pot ser molta i si no s'organitza bé sovint es difícil de controlar de forma efectiva. Es fa servir l'App Additio que apart de ser un gran quadern de notes pel professor permet afegir anotacions relacionades a cada alumnes per tenir el dia tota la informació que es va generant durant el dia a dia. La informació que es vol controlar i que és important pel grup és la de: Gestió de les entrevistes, trucades telefòniques, incidències importants amb els alumnes.\nAconseguir un bon control de la tutoria\nTenir al dia i de forma organitzada totes les anotacions\nSaber en un moment tot l'historial de l'alumne\nCrear el grup classe important tot el llistat d'alumnes. Omplir els camps desitjats de la seva fitxa personal. Aquesta tasca es pot fer des de la tauleta o bé des de l'ordinador.\nAnotar les diferents trucades, entrevistes i incidències de cada alumne. A mesura que es vagi desenvolupant el curs i es vagin succeïnt les diferent entrevistes, trucades o incidències es poden anar anotant.\nSeleccionar cada alumne. Es molt important que mentres es vagin anotant les diferents coses, es seleccioni a quin alumne corresponen, doncs per un filtratge posterior es imprescindible.\nCerca d'informació: En el cas de que es necessiti, filtrar per cada alumne desitjat i visualitzar tota la informació.\nHe quedat sorprès per la facilitat d'ús i per la netedat de l'aplicació. Additio apart de poder-se fer servir com a App aïllada en un dispositiu també permet utilitzar-se a la versió escriptori i sincronitzar-se mitjançant Additio Cloud. Això permet que apart de tenir la informació disponible a més fonts, poder entrar la informació més feixuga amb un teclat estàndard. He trobat molt útil per anar a les reunions amb els pares. Permet entrar la informació de forma fàcil i còmode des de l'ordinador i acudir a la reunió simplement amb la tauleta i buscar de forma ràpida qualsevol informació.


Badanotis :: El doctor Eduard Estivill oferirà avui una conferència sobre 'Com dormim les persones grans? Dormir bé per viure més i millor'\nLa xerrada es farà al Museu de Badalona i va adreçada a les persones grans de la ciutat\nDormir bé és la clau per a tenir una bona salut i d'això qui més en sap és el doctor Eduard Estivill, director de la Clínica del Somni Estivill, USP Institut Universitari Dexeus de Barcelona; qui avui dijous estarà a Badalona per fer una xerrada sobre el tema que porta per títol Com dormim les persones grans? Dormir bé per viure més i millor.\nLa cita serà avui dijous, 29 d'abril, a les 17.00 hores, al Museu de Badalona i es tracta d'una activitat organitzada per la Regidoria d'Acció Social, Polítiques d'Igualtat i Relacions Ciutadanes de l'Ajuntament de Badalona i la Fundació Obra Social "la Caixa" adreçada a les persones grans de Badalona.\nA més, la conferència d'aquest reconegut metge, especialista en alteracions del somni , s'emmarca en el conveni de col·laboració entre l'Ajuntament de Badalona, la Fundació "la Caixa" i els casals de Can Mercader, Sant Antoni de Llefià, Centre i de forma extensiva per a les persones grans de Badalona.


L’obra "El que pensen els altres" de Clara Queraltó (El Pla del Penedès, 1988) va ser la guanyadora del 20è premi Mercè Rodoreda de contes dotat en 6.000 euros.\nEl jurat, format per Francisco Ardolino, Àngel Burgas, Jordi Mir, Sílvia Soler i Àlex Susanna, va escollir l’original de la jove penedesenca d’entre 31 originals que es van presentar al concurs i l’obra sortirà publicada el proper mes de febrer sota el segell d’edicions Proa.\nQueraltó és filologa especialitzada en teoria de la literatura i es dedica a l’ensenyament de la llengua i la literatura catalana a joves. El que pensen els altres és el seu debut literari.\nL’amistat entre dues nenes òrfenes que ha durat tota la vida, unes sabatetes de xarol que representen un preciós regal per a una nena de cinc anys, l’àvia que pren consciència de la seva malaltia, el fill que ha hagut d’aprendre a viure amb una mare addicta o el policia antidisturbis que no suporta l’enfrontament físic són alguns dels punts de partida d’aquest intens recull de disset contes.\nA El que pensen els altres, la debutant Clara Queraltó ens passeja per escenaris quotidians amb uns personatges que semblen els altres, els secundaris, uns magnífics perdedors que es troben amb una vida que els ve gran però que se submergeixen en situacions i emocions íntimes lligades a sentiments universals.\nLa por, la decepció, el dubte, la solitud o la culpa assolen uns personatges que tot i marginals d’entrada, reflecteixen espais en què qualsevol, de manera íntima, es pot veure reflectit. Perquè de vegades passa que la vida empeny endavant quan un voldria aturar el temps, quedar-se en un racó del passat i no haver d’afrontar allò que inexorablement es veu obligat a viure.\nLaia Queraltó ha fet cursos de conte breu al laboratori de lletres, una escola d’escriptura de Barcelona, de la mà de l’escriptora Bel Olid, que va animar Queraltó a presentar-se a un premi que finalment s’ha emportat. Queraltó ha explicat al 3d8 sentir-se “molt contenta i molt sorpresa. Per mi és d’una gran responsabilitat guanyar un premi que porta per nom el de la gran Mercè Rodoreda, una autora que per a mi ha estat vital”.\nArriba al TÀG una història d’amistat incondicional\t15-11-2018


Este és un dels poemes del llibre:\nA València Tremix-te la terra amb energía com volcà,\nirrompent, de vida encesa. I a l’observar, en tu, tanta\nbellesa, te volta,blau, el cel amb s’alegria.\nEl qui te veu, al contemplar ton verdor, diu: ets València\nel paradís somniat; que terres abans ermes han transformat\nen jardins els valencians, amb son suor.\nFores desig per a tots els invasor i ningú ha doblegat el teu valor.\nEspanya, dos vegades, te diu: Llial. Per ser terra de treball i germanor,\nte donem el nostre esforç amb tot amor. ¡València, per a mi, no tens igual!


Tarifes | CalCamper | Campers | Catalunya\nTarifes i informació sobre reserves\nLes coses més importants que has de saber.\nPop-Top Camper 4 places\nEls nostres preus mostren les tarifes diàries.\nLa nostra tarifa diària inclou el 21% IVA.\nEn temporada baixa el lloguer mínim és de 4 dies.\nEn temporada alta, mitja i extra les campers es lloguen un mínim de 7 dies amb l’excepció del mes d’agost, on el lloguer mínim és de 2 setmanes.\nLes nostres tarifes es basen en períodes de 24 hours i les hores de recollida i devolució s’han d’acordar al realitzar la reserva.\nEn temporada alta i mitja el kilometratge és il.limitat per lloguers d’1 setmana o més. Per lloguers de menys de 7 dies la tarifa diària inclou 300km/dia sense càrrec extra.\nEn temporada baixa el kilometratge és il.limitat per lloguers de 2 setmanes o més. Per períodes de menys de 14 dies la tarifa diària de lloguer inclou 200km/dia sense càrrec extra.\nEls kilòmetres extra es paguen a 0.25 €/km quan es retorna la camper.\nPodeu recollir / retornar els vehicles als següents aeroports: Barcelona, Girona, Reus, Lleida.\nS’aplicaran els següents càrrecs per trajecte:\nEls esperarem al punt de trobada, prèviament establert, amb la camper preparada per sortir després de les explicacions necessàries.\nHi ha dos tipus diferents d’extres:\nTaula i cadires de camping\nConvertidor Electricitat (12V – 240V)\nCadireta de cotxe per nens\nAmb un càrrec extra:\nPortabicicletes | 40€ / lloguer\nCadenes de neu | 45€ / lloguer\nA part d’aquest extres, el vehicle està completament equipat amb l’excepció de les tovalloles però, si teniu dubtes del que està o no inclòs, no dubteu a consultar-nos.\nSi utilitzeu el formulari que hi ha a la part inferior d’aquesta pàgina per enviar una consulta, us enviarem un pressupost. En el cas de que accepteu el pressupost, us enviarem les dades per procedir al pagament de la reserva.\nPer tal d’assegurar la reserva és necessari el pagament del 30% del preu total. Aquest pagament s’ha de rebre en un termini de 3 dies laborables. Un cop s’ha rebut aquest dipòsit, s’enviarà un e-mail de confirmació al client. Qualsevol càrrec ocasionat pel banc del client serà pagat pel mateix client.\nLa quantitat restant (70%) s’haurà d’abonar 10 dies laborables abans de la recollida del vehicle.\nSi es produeixen càrrecs extra al realitzar la tranferència els haurà de cobrir el client.\nEn cas de cancel.lació el 30% del dipòsit es retornarà depenent del temps d’antelació amb el qual es notifiqui.\nLes cancel.lacions s’hauran de fer per e-mail. El dia que Calcamper rebi la cancel.lació serà la data utilitzada per a calcular quin percentatge del dipòsit serà retornat.\nSi per raons imprevistes no podem proporcionar-los una autocaravana se’ls retornarà tots els diners.\nAvís previ Reemborsament\n+ 8 setmanes 100%\n6 – 8 setmanes 50%\n4 – 6 setmanes 25%\n0 – 4 setmanes 0%\nL’autocaravana està assegurada a tot risc per a conductors més grans de 23 anys i amb un mínim de dos anys d’experiència.\nEs requereix una fiança de 800€ (preautorització tarjeta crèdit) per cobrir la franquícia o qualsevol dany causat a l’interior del vehicle o al seu equipament.\nSi el vehicle es retorna en les mateixes condicions en les que es va recollir, la fiança es retornarà íntegrament.\nModel preferit Model preferit Furgo-Camper 2 places (Weinsberg MQ) Furgo-Camper 4 places (Weinsberg K) Camper 4 places (Talento) No ho sé!


10 per al CAP, 10 per al Taulí - Diari de Sabadell\nAquesta setmana ens han recordat, per activa i per passiva, que fa un any del primer positiu per Covid-19 diagnosticat a Catalunya. A partir d’aquesta pandèmica efemèride, enumeració en xifres de milers –en l’àmbit mundial, milions– pel que fa a morts i positius comptabilitzats en aquests 365 dies que ens han canviat la vida a tots.\nHem vist el retrat de pacients i sanitaris en tots els formats possibles, però en l’àmbit audiovisual l’impacte sempre és més contundent. Aquí, èxit brutal de la primera minisèrie en català estrenada per HBO, de nom Vitals, gravada al Taulí, de la mà del sabadellenc Fèlix Colomer en un moment hardcore de la primera onada, en què ningú estava preparat per al que els estava caient a sobre.\nHospitals i centres d’atenció primària (CAP) s’han adaptat i reorganitzat per fer front a les necessitats de la pandèmia en una cursa contra rellotge i fent equilibris amb l’infrafinançament sanitari. Cal atendre els pacients Covid-19, però cal no desatendre els pacients no-Covid-19. Igual que molts col·lectius laborals s’han posat les piles amb el teletreball, els CAPs han revalorat una eina telemàtica parida fa cinc anys, però que els esdeveniments derivats de la pandèmia han disparat el seu ús i efectivitat: l’eConsulta.\nA través de l’aplicació La Meva Salut, qualsevol visita, petició de recepta mèdica i/o recepció d’analítiques es pot fer a distància. Ep! I amb el teu metge de capçalera, el professional real, res de cap maquineta robotitzada. Se n’ha disparat l’ús i l’èxit ha sorprès la mateixa empresa. Els avantatges són evidents: atenció garantida per als pacients, descàrrega del nivell de presencialitat i més marge de readaptació de l’esgotat personal sanitari. La consulta telefònica estrella a hores d’ara en un CAP gira al voltant de les vacunes. Quan i on em tocarà a mi, als meus pares o als meus avis, és la pregunta recorrent a l’altra banda del fil telefònic. La resposta, que no pateixin, que seran ells els contactats i no a l’inrevés i que ningú es quedarà sense.\nPer comprovar les virtuts i les mancances del nostre sistema sanitari públic en aquest període exigit, res com una experiència personal. La meva arrenca a principis de desembre al CAP que tenim assignat. El meu fill gran fa dies que no gira fi. Analítica i a esperar resultats. L’endemà, trucada amb instruccions clares de la nostra metgessa de capçalera. Aneu directes al Taulí. Ja estan avisats i us esperen a la unitat d’hepatologia. Bilirubina i transaminases disparadíssimes. Hepatitis aguda, possible origen tòxic. Diagnòstic confirmat a l’instant. A punt de complir-se els tres mesos amb infinitat d’analítiques de seguiment, una biòpsia hepàtica i dues recaigudes, encara no hem fet net. Últim diagnòstic, hepatitis autoimmune seronegativa.\nCom a pares, patiment per veure que les setmanes passen i aquest fetge no fa net del tot, però molt contents del tracte rebut. Un 10 per a la metgessa de capçalera del CAP Torre-romeu, la doctora Mari Creu Celada, per la celeritat i gestió/derivació del cas en 24 hores encara no i un 10 per a la doctora Montse Gil, cap d’Hepatologia de l’hospital Parc Taulí. L’hem trobat a les hores pactades i a les hores no pactades, quan ha calgut córrer fora del guió previst. A ella i tot al seu equip. En uns mesos en què la pandèmia condiciona el dia a dia dels centres de salut, i fins i tot obliga, si no a desatendre, potser no atendre com cal els pacients no-Covid-19, celebro comprovar que això no és així. Gràcies i seguim.


Parc del Castell de Montesquiu - Arxiu - Jordi J. Canals\nHome osona Parc del Castell de Montesquiu\nEl Parc del Castell de Montesquiu és modest en extensió però ric en paisatge, història i patrimoni. Situat en un lloc de pas i travessat pel Ter, ens mostra un paisatge de ribera, prats i boscos. L'empremta de l'home la trobem en masies i conreus. El castell, documentat des del segle XIII, és la principal representació del patrimoni del parc, també hi trobem l'ermita romànica de Sant Moí i el Pont medieval de les Codines.\nEl Castell de Montesquiu és avui un equipament cultural i de convencions propietat de la Diputació de Barcelona, que també és propietària del parc que l'envolta. Els seus orígens, però daten del segle X, quan era un gran casal fortificat. Aquest casal es suposa l'evolució d'una torre de guàrdia que devia fer edificar en Guifré el Pilós. El casalot va evolucionar fins a convertir-se, al segle XIV, en una residència fortificada. El seu primer habitant en va ser Arnau Guillem de Besora. Al segle XVII el castell s'amplia amb la construcció de la capella i del sector nord-est. Va ser a principis del segle XX quan n'Emili Juncadella, representant de la burgesia catalana, va donar-li l'aparença actual.\nEls voltants del Castell es composen de diferents alineacions muntanyoses travessades pel riu Ter. Un lloc de pas que configura un paisatge molt transformat per l'empremta de l'home i els conreus en formen part important. La millor manera de conèixer el paisatge és resseguir els seus itineraris senyalitzats per fer a peu. Caminant pel parc per qualsevol dels seus tres itineraris, descobrirem el seu paisatge de ribera, els boscos d'alzina i pi roig, els conreus i el patrimoni cultural.\nUs recomano fer una visita guiada al castell i passejar pel parc. Us facilitaran més informació a la masoveria del castell, No deixeu d'aturar-vos a fer un tomb per la vila. Si porteu el dinar, disposeu de zona de pícnic i barbacoes a la zona d'esbarjo de la Font d'en Nando.\nmedieval natura osona


Editen el primer volum de l'obra completa de Juli Garreta, amb les «Impressions simfòniques»\nEl llibre estrena la col·lecció de partitures Mestres Gironins\nL.P.. Sant Feliu de Guíxols\nEl llibre Impressions simfòniques per a orquestra de corda obra del mestre Juli Garreta (1875-1925) ha estat presentat a la seva vila natal, Sant Feliu de Guíxols. Aquesta obra és el primer volum de la col·lecció de partitures Mestres Gironins. El llibre inclou una introducció, en què se situa el lector en el context històric i musical en què va viure Garreta, i està escrit en català i traduït al castellà i anglès. Tot seguit, hi ha les diferents partitures compostes per aquest mestre ganxó.\n+ Un moment de la presentació del llibre sobre Garreta, a Sant Feliu de Guíxols.\nMés de quaranta persones van assistir a l'acte de recuperació del patrimoni musical del músic més rellevant de Sant Feliu. L'Ajuntament de Sant Feliu de Guíxols, l'Editorial Tritó i la Diputació de Girona van presentar el llibre Impressions simfòniques, que també inclou les obres completes del compositor, editades per l'editorial i les dues institucions.\nDurant l'acte Laia Frigolé, al piano, i Georgina Reyner, mezzosoprano, van interpretar quatre peces de Garreta.\nJuli Garreta i Arboix és considerat com un dels compositors sardanistes més eminents. Va donar a la sardana valors musicals de nivell d'obra simfònica.\nLa seva producció és molt àmplia i comprèn una vintena de peces de música simfònica i de cambra, una trentena de cançons per a veu i piano i una vuitantena de composicions de música per a cobla, amb un gran nombre de sardanes.


Ara fa un any celebràvem la I Jornada Valors i Compromís festejant els cinquanta números d'aquesta publicació, amb la presència de Toni Comín, Jordi Pujol, Begoña Román i Francesc Torralba [escoltar-ne el so i veure'n vídeo]. Ja llavors vam anunciar la voluntat de donar continuïtat a aquesta cita, generant un punt de trobada anual al voltant dels valors; un espai de debat que permetés fer en directe, per un dia, allò que calladament té lloc cada mes en aquestes pàgines. Ha passat un any i encarem ara la II Jornada, que tindrà lloc el 23 de maig a la Sala Cabañes de Mataró. Es titula El nostre interior i si l’any passat fèiem un anàlisi dels valors de la societat actual, aquest any ens endinsem ben endins nostre i ens preguntem qui som, conscients que els veritables canvis per a fer un món més just i més lliure sorgiran després que cadascú sigui capaç d’assumir-se a un mateix i, des d’aquest aprenentatge, projectar-se cap a l’exterior.\nLa II Jornada, però, no és la darrera cita del curs de Valors. Encara ens en queda una, el 26 de juny, al Casal de Sant Josep de Mataró. Es tracta de l’edició 2009 del tradicional Sopar Debat [veure notícia de 2007: Joaquim Cervera parla de la felicitat a Mataró] organitzat per diverses entitats mataronins cada primavera i que en aquesta ocasió versarà sobre el plaer, amb la monja benedictina Teresa Forcades com a ponent. La trobada la compartim amb els companys de l’Acció Catòlica Obrera, Cristianisme Segle XXI, Justícia i Pau del Maresme i Grup Tercer Món, amb qui fem sovint camí d’una forma conjunta. Us esperem a les dues cites!\n· Veure vídeo de la II Jornada "El nostre interior" d'Eloi Aymerich, clicant aquí.\nEtiquetes de comentaris: Eloi Aymerich Sopar-Debat Valors


BellaterraDiari.cat | La novena edició de la Copa de Comerç de Bellaterra en imatges\nLa novena edició de la Copa de Comerç de Bellaterra en imatges\nLa novena edició de la Copa de Comerç de Bellaterra ha estat tot un èxit. La trobada anual dels comerços de Bellaterra per felicitar el Nadal i teixir relacions comercials ha aplegat al voltant d'una trentena de comerciants, treballadors i propietaris de comerços i locals de la plaça del Pi i altres indrets del poble. Una oportunitat per a reunir el teixit comercial bellaterrenc de la mà de l'Associació Bellaterra Comerç que s'ha celebrat aquest dijous 19 de desembre, al local de Taller de Serveis de la plaça del Pi.\nDesprés del pica-pica, el jurat de l'any anterior, format per Núria Jo de la Farmàcia Bellaterra, Teresa Romero (en representació de Carlos) de la perruqueria i Pascual Miñana, del supermercat Condis, ha decidit qui seria el guanyador del Premi Bellaterra. La guardonada ha estat, en aquesta ocasió, la propietària de la llar d'infants La Llar d'en Pitus, Queralt Martín, per la seva tasca en l'educació i l'aprenentatge dels més petits.\nTot seguit, s'ha presentat el jurat voluntari del premi per l'any vinent, que estarà format per Joan Borraz de la immobiliària Axis, Pepa Rosell del Club Bellaterra i Sonia Sànchez, de la Llibreria Paper's. Aquests tres comerciants seran els encarregats de decidir qui mereix el Premi Bellaterra 2020 per la seva tasca.


Castell de Llívia - Fires, festes, oci i llocs per visitar.\nLlívia i el seu turó han estat sempre un punt clau de control de tot el territori cerdà. Han estat habitats des d’època prehistòrica i en temps romans. Durant l’Edat Mitjana, el Castell de Llívia ens dóna la clau per entendre com es comença a forjar Catalunya, essent capital del Comtat de Cerdanya i residència d’alguns dels seus comtes. És durant el segle XIII que es construeix el nou castell que, durant els segles XIV i XV, serà escenari de molts enfrontaments . El Castell de Llívia fou arrasat el 1479. Un cop Lluís XI destrueix el castell, Llívia es converteix en una simple vila reial. Malgrat tot, és un moment de certa prosperitat.\nDes del mes de maig de 2013, les restes del Castell de Llívia són visitables. Entre la intervenció arqueològica i les obres de restauració i remodelació del monument van passar 19 anys. Ara, des de fa més de tres anys, les restes són obertes al públic. La recuperació de l'espai es va centrar en la conservació del conjunt que havia estat excavat aquests anys. I per fer-lo visitable, es va adequar un camí per accedir-hi, es va habilitar unes passarel·les de fusta, s'hi van fer petits miradors i es va netejar el fossar.\nLlívia - Castell (Foto: Ajuntament de Llívia)\nActualment, s’està intervenint en la muralla exterior. L'acció desenvolupada en aquests exercicis ha estat molt productiva ja que les restes dels murs de la defensa exterior d'aquesta fortificació són fàcilment visibles des del poble estant.\nEl castell es caracteritza per ser un recinte sobirà o senyorial format, aparentment, per una torre mestra -torre de l’homenatge)-rectangular amb quatre torretes circulars -una a cada vèrtex- i un clos o recinte jussà -on hi havia la població-, que el tanca. A l'interior del primer, hi havia una cisterna coberta amb volta de canó, que encara es conserva. La muralla estava reforçada per torres rectangulars als llenços i de circulars atalussades, als angles.\nCom arribar a Castell de Llívia ?


Relat "Un mamut llanut dins l'armari del Parlament "\nInici > detall del relat: Un mamut llanut dins l'armari del Parlament\nUn mamut llanut dins l'armari del Parlament\nUn relat de: Pocapoc\nLes xarxes socials treien fum. Mai abans cap consulta participativa d’un ajuntament havia tingut tanta concurrència. Per això, tot i que només hi havia dues alternatives, ja es veia a venir que no seria una tria senzilla.\nHi havia raons de pes per tirar endavant les dues opcions: premsar la matèria orgànica sota la neu per tal de millorar les reserves de carboni del planeta, en un cas, i impulsar el sector cinematogràfic en català, en l’altre.\nLes garanties també eren equivalents, malgrat la diferència de segles que hi havia entre l’una i l’altra matèria biològica. Els cossos estaven frescos com una rosa, tancats dins de dos taüts hermètics que reposaven en un búnquer soterrat a l’illa de Saint Paul (Alaska), la temperatura dels quals es mantenia estable a 50 graus sota zero.\n“Avaluem pros i contres”, deien els directors generals; “Cal sumar, no restar”, argumentava la presidenta del país; “Aquí tothom sap de tot”, criticaven les científiques més receloses de la seva vàlua; “La cultura és segura” bramaven els agents socials; “Amb el planeta no s’hi juga”, s’esgargamellaven els ecologistes; “Quina bestiesa –afegien els mestres d’ESO- Un anglòfon no voldrà aprendre català!”\nEl resultat de la votació va ser molt ajustat: 51% contra 49%. Els polítics es posaven les mans al cap, quin desastre, allò volia dir que haurien d’assumir responsabilitats!\nFinalment, al cap d’anys d’aferrissades discussions mediàtiques, de milers de dictàmens preceptius i no vinculants d’experts d’arreu del país i de famílies que mai més podrien celebrar el Nadal plegades, les autoritats van acordar mantenir el mamut llanut en estat de criopreservació i reanimar a Sir Walt Disney.\nEls dirigents catalans s’aplaudien els uns als altres. “És el correcte, ja podeu estar-ne segurs. Avui, gràcies a la nostra estimada presidenta, hem fet història, va dir, solemne, el conseller primer. Tant l’apreciaven, que li havien comprat 135 roses, una per cada membre del Parlament.\nPerò quan la presidenta va entrar a l’hemicicle amb el telèfon enganxat a l’orella un silenci tibant va omplir-ho tot.\n- Por supuesto que acataremos, honorable presidente. Pongo las manos en el fuego y no me quemo así que quedase tranquilo, senyor presidente.\nEl conseller primer va fregar-se les aixelles. Se les notava humides.\n- Passa alguna cosa, senyora presidenta?\n-Res, que el Congrés acaba d’aprovar un petit decret llei. Sobre la llengua del sector audiovisual, sí. Però no patiu, eh? Això no afecta gens al projecte Disney. A més, en cas que calgui –que no caldrà- podem recórrer al Tribunal Constitucional... o al Tribunal de drets humans d’Europa! Tranquils, que això ho tenim guanyat.\nProu bé | 30-12-2021\nI tant que ho tenim guanyat! Tot, en?! Ben reflectida la realitat!


Casa Vacanze Camilla Nicolosi Itàlia - Ofertes d'hotels amb els MILLORS DESCOMPTES EN LÍNIA\nVia Pappalardo 16, Nicolosi, Nicolosi, Itàlia, 95030 - Veure al mapa\nConvenientment situat a Nicolosi, Casa Vacanze Camilla és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Nicolosi. Mentres estan allotjats en aquestes meravelloses instal.lacions, els clients poden gaudir de aparcament de cotxes, transport hotel/aeroport, instal.lacions de barbacoa, servei de llançadora, àrea de TV/saló compartit.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, ventilador, aparell de televisió LCD/pantalla de plasma, nevera a cada habitació. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí. Les seves instal.lacions de primera i una situació excelent fan de Casa Vacanze Camilla la base perfecta per a gaudir de la seva estada a Nicolosi.\nTots els tipus de viatgers (21) Parelles (19) Famílies amb infants petits (2)


Alteracions de l’oïda – Firagran\nLa pèrdua auditiva en la gent gran generalment és un procés gradual.\nPàgina inicial/Hàbits saludables/Cuidar la salut/Consells de salut/Alteracions de l’oïda\nAlteracions de l’oïdaFiragran2017-04-27T17:06:06+02:00\nLes pèrdues auditives poden estar causades per alteracions en l’orella externa, mitjana o interna, en el nervi auditiu o en els centres auditius cerebrals, o bé per una barreja d’alteracions en algunes d’aquestes estructures.\nEn les persones velles sol aparèixer la presbiacúsia, que és la pèrdua d’audició quan hi ha sorolls de fons o quan el volum de la persona que parla és baix.\nLes pèrdues auditives provoquen dificultat per a la comunicació interpersonal, sobretot quan s’està en grups grans en què la comunicació és més difícil.\nAlgunes persones amb problemes auditius poden retirar-se lentament de les activitats que impliquin comunicació verbal, com les activitats d’oci, de manera que s’augmenta la possibilitat d’aparició de sentiment de frustració, paranoia, tristesa, aïllament, conflictes familiars, agressivitat, etc.\nLa seguretat personal es pot veure amenaçada sobretot si la persona pateix una pèrdua auditiva moderada o intensa i viu sola.\nRevisar les orelles per detectar la presència de taps de cera que empitjoren l’audició o algun altre tipus de problema.\nPer millorar la comunicació hi ha diferents tècniques com la d’escollir llocs per conversar ben il·luminats, amb bona qualitat de so, evitar cridar a la persona utilitzant una expressió normal (ja que una pronunciació i expressió exagerada pot resultar menys entenedora), cridar l‘atenció de la persona abans de començar a parlar, etc.\nEls audiòfons poden millorar considerablement l’audició, tot i que en algunes persones poden provocar molèsties.


Burghotel Landeskrone Gorlitz Alemanya - Ofertes d'hotels amb els MILLORS DESCOMPTES EN LÍNIA\nVeure tots els 51 allotjaments a Gorlitz.\nFahrstrasse 1, Kunnerwitz, Gorlitz, Alemanya, 02827 - Molt bona ubicació - Veure al mapa\nMés informació sobre Burghotel Landeskrone\nTant si es tracta d'un viatge de plaer com si és de negocis, Burghotel Landeskrone és una elecció d'allotjament magnífica quan visiten Gorlitz. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Gorlitz. A l'hotel s'hi pot gaudir d'unes comoditats de primera classe com magatzem d'equipatge, servei d'habitacions, instal·lacions per a reunions i banquets , instal.lacions de barbacoa, restaurant.\nA més, totes les habitacions ofereixen una gran varietat de comoditats com ara calefacció, servei de despertador, escriptori, balcó/terrassa, telèfon per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Gorlitz, el Burghotel Landeskrone és el lloc perfecte per una estimulant i emocionant escapada.


Esquerdes a la pell. A l'entorn d'un llibre de Pepa Sala\nHavies lluitat, per pujar per la paret dura; els escaladors en parlen, de parets. N'havies parlat, en els moments del primer dolor, quan encara no saps el que queda, per sort.\nAra són les parets que t'acullen, que t'han acollit fins ara, les que et donen escalfor, o millor ara a l'estiu, fresca... Demà, o l'altre demà, tant li fa. t'acolliran altres parets; i t'adones que la paret no fa la vida; que és la vida, teva, que fa les parets.\nI la porta per sortir i entrar; i la finestra per la llum hivernal, bona i suficient per a un cos descarnat de tanta esquerda, d'abans i d'ara.\nEl llibre que avui es presenta, és i no és... l'autora dixit: "No és prosa, i (sí), no és poesia i (sí), no són contes, i (sí), sobretot és l'escriptura com a mirall de la vida, com exercici d'anàlisi del malestar de viure".\nPepa Sala troba un sintagma singular, que l'hi permet escriure un malestar inscrit en el cos: Punt i coma a les esquerdes. I prou astuta no s'encalla a les esquerdes, punt i coma a punt i coma ressegueix el voltant de les fenedures, que re-envien a la fractura fonamental, la que separa el saber del gaudi: es tracta de la falla significant a l'hora d'escriure la relació sexual. Forat obert pel real en el saber, la matèria, la pesta que Freud va difondre i a la que Jacques Lacan va donar forma.\nAra bé, aquestes esquerdes de les que parteix l' autora, difracten l'escriptura i, en esquarterar la narració, la xifren, tocant el real, on s'inscriuen les marques del gaudi.\nAquest fet ens remet a la pregunta que l'autora es, i ens, formula, pel que fa a l'adscripció del gènere literari en el qual subsumir el text en qüestió.\nDiari, romanç, relat? La meva opinió el situa com una poètica de la quotidianitat sobre les singularitats d'una vida, una reflexió circular elaborada per un seguit de pinzellades impressionistes, que permeten una lectura oberta, calidoscòpica, o bé més cenyida, a la manera d'un puzle. Dotada d'un toc d'acta notarial quallada de notes líriques, es constitueix en testimoni singular d'un temps, d'un país, el de dins i el de fora, el dels vidres a la sang i les cintes de colors.\nEs així que, punt i coma a les esquerdes, Pepa Sala entreteixeix litoral entorn del forat d'una primera pèrdua consentida, és a dir conscient, tot i rendint-se comptes de les successives pèrdues i de les formes que va trobant d'endreçar-les.\nAquestes preguntes sobre el què i el com, sobre el que es tracta en el llibre que ens ocupa, gairebé demana remetre's al breu i brillant escrit lacanià: "La Lettre Volée", seminari dictat per Lacan l'any 1955 en el marc del seu ensenyament. Forma part del volum primer dels Écrits i és reprès per Lacan, l'any 1966 per introduir els "Autres Écrits". Es tracta d'un text basat en un conte de E.A. POE, en el que una carta, robada al destinatari, va fent un circuit per diverses mans trapelles.\nLacan sosté i demostra al llarg del seminari, el fet de que la carta és il·legible i això no obsta perquè arribi sempre al seu destí. El seu destí de lletra (Lettre) -carta i resta- o sia d'objecte (a): l'objecte d'art, si ho referim al camp de l'art, i d'objecte causa, quan es tracta del discurs analític.\nI ja que parlem de lletra en el marc de la darrera ensenyança lacaniana, o sia en el camp del real i el gaudi, del que es constitueix en xifra, citaré a l'Anne-Helene Suarez, sinòloga, quan, en la CRUÏLLA del mes anterior, convidada a parlar de l'escriptura xinesa antiga, digué:\n"Los vestigios de escritura más antiguos que se conservan parecen indicar que ésta era patrimonio exclusivo del cuerpo de adivinos de la corte real de la dinastía Shang (s.XVI-XI a.n.e. ). Los signos que se conservan se denominan "jiaguwen" y están grabados en caparazones de tortuga y omóplatos de carnero, de ciervo o de bóvido, que se utilizaban para la adivinación. Se cree que el adivino hacía una pregunta a las divinidades y, para conocer la respuesta, practicaba unos orificios en la superficie del soporte, y luego lo exponía al fuego, gracias a lo cual se formaban unas grietas que el adivino interpretaba".\nO sia que, segons els estudiosos del tema, les esquerdes eren les que, en els orígens d'una de les escriptures més antigues, constituïen matèria d'interpretació.\nAMÉN, segons escriu la Pepa Sala\n"Punt i coma a les esquerdes", Pepa Sala, Maikalili Ediciones, 2006.\n"Ecrits", Jacques Lacan, Éditions du Seuil, Paris, 1955.\n"Autres Ecrits" Jacques Lacan, Éditions du Seuil, Paris, 1966.\n"La Carta Robada", d'Edgar Allan Poe, és pot trobar a Internet a: www.bibliotecasvirtuales.com/biblioteca/narrativa/Poe/lacartarobada.asp


Govern inverteix 4 milions d'euros a renovar la pavimentació\nEl consell de ministres ha aprovat l'adjudicació per a la nova pavimentació i reforç de les calçades de les carreteres generals, secundàries i carrers\nLa carretera del coll d'Ordino\nActualitzada 15/06/2022 a les 19:15\nEl Govern invertirà 4.049.999,4 milions d'euros a la nova pavimentació i al reforç de les calçades de les carreteres generals, secundàries i carrers, segons ha informat el ministre Jover en la roda de premsa posterior al consell de ministres. L'empresa adjudicatària ha estat Pavand SA i els treballs s'emmarquen en la voluntat de "millorar la seguretat a la xarxa viària" i tenen un termini d'execució previst de 12 mesos.\nEl consell de ministres també ha aprovat l'adjudicació de les obres de millora de drenatges puntuals a la carretera secundària 251, a la zona del Forn de Canillo. L'executiu hi invertirà 191.901,29 euros i l'adjudicació ha caigut sobre l'empresa Construccions Entrimo. Els treballs preveuen la incorporació de tres grups de bombeig profunds i enderrocar i refer uns 200 metres de cuneta.\nD'altra banda, l'executiu també informa de la convocatòria d'un concurs públic per licitar els treballs de protecció d'un corredor d'allaus a la CG-2 a la sortida de Soldeu, a la zona de la Guardiola. Les obres, segons detalla Govern en nota de premsa, consisteixen en la instal·lació de 172,15 metres de barreres antiallaus, distribuïdes en 9 fileres per evitar els despreniments d'allaus a la zona. Les sol·licituds es poden presentar fins el 7 de juliol.\nReforma de la gossera\nJover ha informat aquesta tarda de l'obertura d'un concurs públic per la selecció d'un professional d'arquitectura per redactar i dirigir el projecte de les obres de reforma de la gossera oficial. Govern té la voluntat de millorar els espais on estan els gossos, millorant les instal·lacions existents -tant de les gàbies com dels espais exteriors-, i ampliar la caseta per millorar també els espais per al personal, l'atenció al públic i la nova sala de cures. Els interessats poden presentar la seva sol·licitud fins el 14 de juliol.\nA proposta del ministre Filloy, el consell de ministres ha ratificat la licitació dels treballs de manteniment i millora de quatre refugis de muntanya no guardats: el de Cabana de Siscaró, el de Montmalús, el de l'Angonella i el de Riabl. La licitació serà mitjançant concurs nacional i les sol·licituds es poden presentar fins al 14 de juliol.\nPer últim, Govern ha aprovat l'adjudicació d'una nova ambulància per al cos de bombers per 114.877 euros. L'empresa adjudicatària és Pyrénées Hèracles Industrials. Es tracta d'un vehicle ambulància 4x4 destinada al transport de pacient l'estat dels quals es pugui desestabilitzar. A més, l'executiu també ha adquirit per 64.285 euros una mini pala carregadora pel COEX, l'adjudicació de la qual ha recaigut a la mateixa empresa.\n#1 Tros de CG6\nGràcies per venir a renovar la pavimentació de la CG6 (cerretera d'Os), tram d'Aixovall fins sota la Borda de l'Arena.\nAquest tros de carretera a quedat molt malmés degut a les obres per la canalització de l'aigua per la minicentral hidroelèctrica d'Aixovall.


crisi | En defensa pròpia\nAra ve quan es lia de debò\nLa premsa econòmica internacional feia dies que ho advertia: l’economia espanyola no és de fiar. La principal preocupació és que els nous governs sorgits del 22M revelin dèficits superiors al que s’estimava inicialment, deien a Bloomberg; el Doom de l’euro comença amb el què ara passa a Espanya, titulaven al Business Insider; una derrota del PSOE reforçaria els nostres dubtes sobre la capacitat d’Espanya per assolir els objectius de reducció de dèficit, llegíem al Wall Street Journal. Doncs ja tenim derrota socialista. I a més tenim canvis de govern en un bon número d’ajuntaments, diputacions i comunitats autònomes.\nAra serà l’hora de reconèixer deutes i incapacitats de pagament. Totes aquestes administracions de primer i segon nivell que han canviat de color polític explicaran que els administradors precedents s’ha polit els capítols 2 (pagaments corrents) i 4 (subvencions) del pressupost 2011…\n… amb avançaments fets el 2010, perquè s’havien quedat sense pasta\n… amb focs d’artifici electorals, perquè s’havia de conservar la cadira com fos\n… amb balons d’oxigen a les empreses i entitats fidels, perquè tampoc els deixarem amb el cul a l’aire ara que marxem, oi?\n“Hi ha hagut una sobredespesa en el període preelectoral” deia Edward Hugh al Financial Times fa pocs dies. Dilluns es confirmaven tots els temors i el mateix diari publicava les declaracions del responsable econòmic del PP a Castella – la Manxa: “segons les dades que tenim Castella – la Manxa és la Grècia de les regions d’Espanya. Està totalment en fallida”.\nBé amigues, ja ho sabeu, ha arribat l’hora de les retallades. De les retallades de veritat. Aviat sabrem quin era l’abast de l’amenaça d’ERO a les administracions que anunciava Salvador Esteve. “No serà inhabitual parlar d’ERO públics als ajuntaments“, comentava en una entrevista recent. I de les retallades, a la mobilització dels treballadors públics, que si no són els que estan pitjor, sí que seran els que més hi perdran amb la contenció pressupostària. Hi havia una vegada una classe mitjana sostinguda pel diner públic. No, no us foteu dels funcionaris -només- perquè aquí s’ha sostingut un poder de compra que ha beneficiat a tothom. Són desenes i desenes de milers de llocs de treball directes, però també indirectes i induïts. I sí, dic “hi havia” perquè és una classe mitjana que corre seriós perill de desaparèixer. Per què no hi ha una revolta? Es preguntava tothom just fa uns mesos. Doncs uns no es movien perquè no volien “fer el joc al PP”; altres perquè els semblava que tampoc n’hi havia per tant amb el Plan de Ajuste; però molts més dels que recordem no s’han queixat perquè mai havien estat gaire millor: als moments d’esplendor econòmica, la pobresa afectava el 20% de la població espanyola, els treballadors pobres eren més d’un 10% (el doble si només ens fixem en les dones i el triple si ens fixem en els joves). Són aquests els que van rebre les primeres clatellades. I ja ho deia Kapuściński quan explicava la caiguda de Haile Selassie: “La persona sometida al hambre toda su vida no se rebelará”. Però afegia “apenas dejas que el súbdito tenga comida suficiente, se te sublevará en cuanto intentes quitarle su cuenco”. Bé, ara prendran el bol als que en tenen. Prepareu-vos. Les hòsties estan a punt de començar.\nEtiquetat administració, classes, crisi, mobilitzacions, pobresa, política, precaritetat, treballadors públics


13a edició del programa Voluntariat per la llengua a Palau-solità i Plegamans - Notícies - Consorci per a la Normalització Lingüística - CPNL\n13a edició del programa Voluntariat per la llengua a Palau-solità i Plegamans\nEl dijous 15 d’abril, a les set de la tarda, va tenir lloc l’acte de presentació de la 13a edició del programa Voluntariat per la llengua a l’auditori de la Masia de Can Cortès.\nL’acte va comptar amb la presència del regidor de Cultura, Miquel Truyols i Rocabruna que va lloar la tasca de les persones voluntàries i aprenents i va destacar la importància d’aquesta iniciativa per fomentar l’ús social de la llengua.\nEn aquesta edició de tardor s’han format 41 parelles lingüístiques que, durant un mínim de deu setmanes, dedicaran una hora a la setmana a conversar en català.\nEn aquesta edició el Servei de Català i la Regidoria de Cultura ofereix als participants del programa un seguit d’activitats: una visita cultural a Ripoll i Sant Joan de les Abadesses, l’assistència com a públic al programa Divendres de TV3, participar a la trobada anual del “Voluntariat per la llengua”, que enguany se celebrarà a Sabadell, un taller de cuina per a joves a L’Escorxador, un grup de conversa i un taller de lectura per als aprenents.\n“Voluntariat per la llengua” és un programa de la Secretaria de Política Lingüística de la Generalitat de Catalunya i del Consorci per a la Normalització Lingüística que fomenta l’ús de la llengua catalana en les relacions personals tot posant en contacte una persona que parla habitualment català amb una altra que en té coneixements bàsics i que vol fer un pas endavant per parlar-lo amb normalitat.


Qualsevol temps passat fou millor? - Les aigües turbulentes\nAhir va passar un afilador per davant de casa. Em pensava que ja no n’hi havia, que s’havien extingit, però no. D’una banda a l’altra de carrer donava a conèixer els seus serveis amb el característic xiulet, mentre empenyia una mena de ciclomotor que li servia alhora per exercir el seu ofici. El que ja no vaig sentir és que cridés "se afilaaan… tijeraaas… cuchillooos… navajaaas…"\nL’estampa de l’afilador és un d’aquells cromos que aviat haurem d’enganxar a l’àlbum de la nostra memòria, al costat de les porteres de finques (en vies d’extinció), dels gitanos de la cabra (fa uns deu anys encara n’hi havia) o els serenos (que també he viscut i que ara diuen de recuperar). Eren personatges que tenien el seu encant.\nAvui també m’ha tocat fer funcionar la memòria. He anat a passejar pel nou front marítim del Serrallo, a Tarragona (per cert, que encara no està enllestit, igualet-igualet que l’aparcament del costat) i no m’he estat de recordar que aquell espai era ocupat abans per la llotja, on s’hi feia la subhasta del peix. També era una activitat molt característica, amb aquella cantarella de preus cada vegada més baixos (al contrari que les pintures de Sotheby’s). També tenia el seu encant.\nTot va desapareixent: les formes de vida, els oficis, les botigues, les tradicions… I si es mantenen, ho fan traïnt part del seu esperit. Caldrà donar la raó a aquell escriptor castellà (era Jorge Manrique?) quan va afirmar que cualquier tiempo pasado fue mejor. És una pregunta a formular-se: qualsevol temps passat fou millor? Sí? No? Sort que no podem viatjar al passat. Alguns tindríem dubtes de si fer-ho o no.


La Fira d’Ontinyent 2021 reprendrà “la filosofia i les ganes” de l'edició del 600 aniversari\nInicio Arrels i tradicions La Fira d’Ontinyent 2021 reprendrà “la filosofia i les ganes” de l’edició...\nLa Fira de Novembre tornarà a Ontinyent.\nEls concerts i actuacions musicals augmenten a 11 i comptarà amb espais diferenciats per a les atraccions mecàniques, Firauto, Fira-Comerç i l’espai gastronòmic i musical Ontifira\nLa Fira d’Ontinyent reprendrà “la filosofia i les ganes” de l’edició del 600 aniversari, que va ser un punt d’inflexió, i que en 2019 es va veure continuat amb un salt de qualitat diferenciant espais ben definits que complementen la fira d’atraccions. Així ho destacava l’alcalde de la ciutat, Jorge Rodríguez, en la presentació d’una edició que enguany tindrà per primera vegada una durada de 4 dies (del 19 al 22 de novembre) degut al trasllat d’un dels dies festius locals per la suspensió dels Moros i Cristians.\nL’alcalde, que agraïa la participació en la presentació de representants de diverses entitats i associacions (ACIS Sant Rafel, SOC, Comerç IN, AHVAL, Associació de Tallers d’Automoció i el col·lectiu de Firers), apuntava que la fira de 2021 “repren 3 premises bàsiques de la fira del 600 aniversari: potenciar el sabor ontinyentí, impulsant un cap de setmana d’oportunitats per als establiments locals; afavorir la suma de sinèrgies i que aquest siga un projecte de ciutat, on involucrem a molta gent; i finalment que la fira puga ser un aparador on mostrar tot allò que tenim que oferir a les comarques veïnes”, assenyalava.\nQuatre àrees diferenciades i més concerts\nLa regidora de Fira i Festes, Àngels Muñoz, explicava que la Fira es dividirà en quatre àrees ben definides: la zona central d’atraccions mecàniques; la mostra de vehicles de Firauto; un espai dedicat al comerç local amb Fira-Comerç; i l’espai dedicat a la música i gastronomia a la zona d’estacionament de la Sala Gomis. Muñoz recordava que als darrers dies s’havien fet públics detalls de Firauto i dels 7 concerts de “Dones en la música” que complementaran l’oferta gastronòmica d’AHVAL, als que aquest entitat afegirà altres 4 mes, a càrrec de grups locals, sempre a les 20:30 hores: dijous 18 amb “Suite Rumba”, divendres 19 amb “Salida”, dissabte 20 amb “Hermano Salvaje” i diumenge 21 amb “Grupo Eñe”.\nMuñoz també explicava que a l’igual que es va fer a la fira de 2019, hi haurà uns horaris específics de fira sense soroll per tant de fer la fira inclusiva amb les persones amb Transtorn d’Espectre Autista (TEA), diumenge i dilluns de 11:00 a 14:00 hores. Quant a l’acte inaugural, serà dijous 18 de novembre a les 19:00 hores a l’estacionament de la Sala Gomis, on es farà una representació històrica amb la col·laboració del Cronista Oficial de la ciutat, Alfred Bernabeu i la coordinació de l’actor Rafa Miragall, vinculada al moment de la concesió a la ciutat del privilegi reial per organitzar la Fira. La representació donarà pas a l’actuació de La Trocamba Matanusca i una cercavila pel recinte firal i els voltants.\n40 estands d’establiments amb variada oferta comercial\nEl regidor de Promoció Econòmica, Pablo Úbeda, destacava la d’Ontinyent com “una fira global, on estan presents comerç, hostaleria, serveis i automoció. I una mostra de l’aposta del Govern Local per donar suport als diferents sectors econòmics, que mostraran la varietat d’atractius que té la ciutat en un aparador com aquest, obert a la ciutadania no sols d’Ontinyent sinó de les comarques veïnes”.\nDels 40 estands d’estabilments de comerç i hostaleria participants, Úbeda explicava que hi haura de productes molt diversos, com moda i complements, telefonia mòbil, sabateries, alimentació o floristeries, entre d’altres). A més a més, cada associació disposarà d’una carpa individual on es mostrarà la resta de comerços associats que no estan presents amb carpa pròpia a la Fira. Úbeda recordava que “Fira-Comerç” romandrà oberta de dijous 18 a dilluns 22 a l’Avinguda Benicadell de 10:30 a 14:00 i de 16:30 a 21:00 hores; “Firauto” es podrà visitar de divendres 19 a diumenge 21 a l’Avinguda d’Albaida, de 10:00 a 22:00 hores; i “Ontifira-Música i Gastronoma” obrirà les portes de dijous 18 a dilluns 21, al pàrquing de la Sala Gomis de 12:00 a 00:00 hores.\nMés de 30 atraccions mecàniques i 50 paradetes al recinte\nDes del col·lectiu de firers, el seu President, Juan Antonio Almazán, agraïa en primer lloc a l’Ajuntament “la seua incondicional colaboració”, i explicava que es comptarà amb més d’una trentena d’atraccions mecàniques, de les que almenys 14 seran específiques per als xiquets i xiquetes. Igualment, es comptarà amb 50 paradetes que inclouran casetes de tir, xurreries o un bingo, entre d’altres. Almazán recordava que hi haurà preus reduits per a l’alumnat que participe a les visites escolars del matí de dijous 18, així com per a totes i tots els visitants que acudisquen en el cap de setmana posterior al de Fira, al qual les atraccions romandran al recinte.\nArtículo anteriorEl Almudín recibe el estreno de la ‘Passione amorosa’ de Bottesini con la OV\nArtículo siguienteSilla renueva la pintura vial del núcleo urbano para mejorar la visibilidad de las señales


Noticies - La dinamització del centre històric de Manresa genera debat durant el primer acte informatiu del POUM\nLa dinamització del centre històric de Manresa genera debat durant el primer acte informatiu del POUM\nDesprés d'una breu explicació de què és el Pla d'Ordenació Urbanística Municipal (POUM) de Manresa, a càrrec del regidor d'Urbanisme, Ramon Barcardit, i del director del pla, Mauro Mas, vuit representants de diverses entitats manresanes van descabdellar ahir al vespre diversos aspectes d'aquest projecte de futur. L’acte era organitzat conjuntament pel diari Regió7 i la Demarcació Catalunya Central del Col·legi de Periodistes.\nAmb la idea clara que es tractava d'un acte d'informació i debat després del procés de participació ciutadana, i a les portes de l'aprovació inicial, els representants de la societat civil van poder preguntar aspectes concrets del POUM. Així, en el torn d'Enric Masana, president de la delegació Bages-Berguedà del Col·legi d'Arquitectes de Barcelona, va fer aflorar un desig del regidor Bacardit: si l'ajuntament disposés d'un milió d'euros extra, invertiria en la rotonda de la Bonavista, i amb 15 milions d'euros es podria resoldre el 40% de les problemàtiques de mobilitat de la ciutat.\nEnric Martí, president dela Federaciód'Associacions de Veïns de Manresa, va incidir en el transport públic i en que caldria prioritzar el carril bus. El regidor, en resposta, va remarcar que el POUM preveu traslladar l'estació d'autobusos i ferrocarril a la rotonda de Prat dela Riba, fent acostar el transport públic a l'entrada de la ciutat i permetent crear un parc urbà on ara hi ha l'estació de Manresa Alta.\nJaume Torras, representant de Meandre, va demanar per la preservació de l'horta tradicional i la potenciació de l'horta familiar, així com quin futur tenen els camins rurals. Mauro Mas li va respondre que aquests assumptes s'han de concretar en els respectius plans especials.\nEl president dela Unióde Botiguers i Comerciants (UBIC), Jaume Pont, i el representant de l'Associació de Comerciants Sobrerroca, Plaça Major, Sant Mqiuel i voltants, Joaquim Vert, van demanar per la previsió de noves zones d'aparcament, per quan les carreteres de Cardona i de Vic tinguin voreres més amples o s'hagi fet la rotonda dela Bonavista. ElPOUM, en paraules del seu director, preveu aparcaments dissuasius a diversos punts dels afores: Renfe, Congost, avinguda Universitària,la Parada, Prat dela Riba(nova estació) i Trullols.\nEn representació dela Plataformad'Afectats perla Hipotecaa Catalunya (PAHC), Rufí Cerdan va demanar quins instruments hi haurà per fer possible l'habitatge social a Manresa. Mauro Mas, recordant que hi ha un 20% d'habitatges desocupats, va dir que la solució no està en fer nou habitatge social sinó en permetre que als baixos de les cases del centre històric hi hagi aparcaments o, directament, habitatges i en implantar zones de rehabilitació i pressupostos per pagar lloguers. Arran de la intervenció del president dela Cambrade Comerç i Indústria de Manresa, Pere Casals, el director del POUM va adquirir el compromís d'entrar en el detall de la problemàtica dels baixos de les cases del centre històric, per facilitat la implantació d'establiments comercials.\nNúria Cabrera, membre de l'executiva de PIMEC, va demanar com incideix la commemoració de Manresa 2022 (500 aniversari de l'estada de sant Ignasi de Loiola a Manresa) en el POUM, i Ramon Bacardit li va explicar que només es permetran dos processos d'expropiació: els entorns dela Covai la façana sud (entre la fabrica de l'Aranya i el camí dela Cova, per recuperar les balmes) i la zona dela Guia.


‘Crònica’ 19.02.2021 – Vilassar Ràdio\nEl Procicat manté les actuals restriccions fins el proper 28 de febrer. Amb tot, hi ha petites escletxes. Poden tornar totes les extraescolars, però només a infantil i primària. Pel que fa a la resta de grups d’edat només estan autoritzades les que es fan dins del grup bombolla als centres escolars, com passava fins ara. Els Caus, esplais i agrupaments escoltes, també es poden reprendre i L’esport federat podrà fer els entrenaments habituals i no limitats, com fins ara.\nDe l’1 al 14 de març, tots aquells vilassarencs i vilassarenques majors de 16 anys podran votar els 27 projectes proposats en el marc dels Pressupostos Participatius de l’ajuntament de Vilassar de Mar. El nostre consistori posa 150.000 euros del pressupost municipal per a l’execució dels guanyadors que s’escolliran per votació popular. Atenció als propers minuts del Crònica. Sabràs on i com votar i quines són les propostes finalistes.\nAvui surt a la venda el nou disc de la cantant vilassarenca Judith Neddermann, anomenat “Aire”. L’artista vilassarenca ens ha explicat que és un disc tranquil, molt íntim i que visita molts estats d’ànim diversos, que transmet pau i tranquilitat. Atenció als propers minuts.\nSegurament, tothom sap qui va ser la formació que va guanyar les eleccions al Parlament de Catalunya del passat diumenge 14 de febrer. Però, sabem quina va ser la llista menys votada? Amb nomes 92 vots, el Moviment Corrent Roig, que lidera Roger Espanyol, és una llista formada íntegrament per represaliades i que només es va presentar a la circumscripció de Tarragona. Avui serà amb nosaltres per repassar l’actualitat.\nEn la recta final del nostre informatiu coneixerem el darrer fitxatge de la Unió Esportiva Vilassar després que el passat 1 de febrer es tanqués el mercat d’hivern pel que fa a la Tercera Divisió. En Pep Mateu, després d’un any i mig als Estats Units, torna amb més il.lusió que mai a la que sempre ha estat casa seva. El Xevi Ramon.\nNotícia anterior`’Crònica’ 18.02.2021\nSegüent notícia‘Crònica’ 22.02.2021\nSi vols saber la història i les històries del mar i del passat mariner de #VilassardeMar, ara mateix “Ran de Mar”,… https://t.co/FRrQG2baFK 5 hours ago